CELEX: 32011D0076
Language: lt
Date: 1296604800000
Title: 2011/76/ES: 2011 m. vasario 2 d. Komisijos sprendimas, kuriuo leidžiama tiekti rinkai Aspergillus niger chitingliukaną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2011) 480)

3.2.2011   
            
            
               LT
            
            
               Europos Sąjungos oficialusis leidinys
            
            
               L 29/34
            
         KOMISIJOS SPRENDIMAS
   2011 m. vasario 2 d.
   kuriuo leidžiama tiekti rinkai Aspergillus niger chitingliukaną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2011) 480)
   (Tekstas autentiškas tik prancūzų kalba)
   (2011/76/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2008 m. sausio 15 d. bendrovė Kitozyme SA kompetentingoms Belgijos institucijoms pateikė prašymą tiekti rinkai Aspergillus niger chitingliukaną kaip naują maisto komponentą.
            
         
               (2)
            
            
               2008 m. lapkričio 5 d. kompetentinga Belgijos maisto vertinimo tarnyba pateikė pirminio vertinimo ataskaitą. Joje ji padarė išvadą, kad būtinas papildomas vertinimas.
            
         
               (3)
            
            
               2009 m. kovo 12 d. Komisija pirminio vertinimo ataskaitą išsiuntė visoms valstybėms narėms. Kai kurios valstybės narės pateikė papildomų pastabų.
            
         
               (4)
            
            
               Todėl 2009 m. rugpjūčio 27 d. konsultuotasi su Europos maisto saugos tarnyba (EMST).
            
         
               (5)
            
            
               2010 m. liepos 9 d. EMST (Dietinių produktų, mitybos ir alergologijos specialistų grupės) mokslinėje nuomonėje dėl chitingliukano kaip naujos maisto sudedamosios dalies saugumo (2) padarė išvadą, kad Aspergillus niger chitingliukanas atsižvelgiant į siūlomas naudojimo sąlygas ir siūlomą vartojimo kiekį yra saugus.
            
         
               (6)
            
            
               Remiantis moksliniu vertinimu nustatyta, kad Aspergillus niger chitingliukanas atitinka Reglamento (EB) Nr. 258/97 3 straipsnio 1 dalyje nustatytus kriterijus.
            
         
               (7)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos rinkai galima tiekti priede nurodytą Aspergillus niger chitingliukaną kaip naują maisto sudedamąją dalį, skirtą naudoti maisto papilduose neviršijant 5 g per dieną.
   2 straipsnis
   Šiuo sprendimu leidžiamo Aspergillus niger chitingliukano pavadinimas, nurodomas ženklinant jo turinčius maisto produktus, yra „Aspergillus niger chitingliukanas“.
   3 straipsnis
   Šis sprendimas skirtas bendrovei Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Belgija.
   
      Priimta Briuselyje 2011 m. vasario 2 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EMST leidinys (2010 m.); 8(7): 1687.
   
      PRIEDAS
      
         
            ASPERGILLUS NIGER MICELIO CHITINGLIUKANO SPECIFIKACIJOS
      
      
         Aprašymas
      
      Chitingliukanas gaunamas iš Aspergillus niger micelio; tai yra gelsvi, bekvapiai, birūs milteliai. Sausosios medžiagos kiekis ne mažesnis kaip 90 %.
      Chitingliukaną daugiausia sudaro du polisacharidai:
      
                  —
               
               
                  chitinas, sudarytas iš pasikartojančių N-acetil-D-gliukozamino vienetų (CAS Nr. 1398–61–4);
               
            
                  —
               
               
                  beta(1,3)-gliukanas, sudarytas iš pasikartojančių D-gliukozės vienetų (CAS Nr. 9041–22–9).
               
            
                  
                     Aspergillus niger chitingliukano specifikacija
               
            
                  Dalis, prarandama džiovinant
               
               
                  ≤ 10 %
               
            
                  Chitingliukanas
               
               
                  ≥ 90 %
               
            
                  Chitino ir gliukano santykis
               
               
                  30:70–60:40
               
            
                  Pelenai
               
               
                  ≤ 3 %
               
            
                  Lipidai
               
               
                  ≤ 1 %
               
            
                  Baltymai
               
               
                  ≤ 6 %